בעקבות טבח הספורטאים באולימפיאדת מינכן, היחידה עברה שינוי ארגוני כדי להיות מוכנה יותר לאירועי חטיפה ולחימה בטרור והוקמה במסגרתה יחידת לוחמה אנטי מהפכנית (CRW). לוחמי היחידה הצטרפו למבצע שחרור המטוס החטוף במוגדישו של יחידת GSG-9 ב־1977. באפריל 1980 השתלטו לוחמי היחידה על בניין השגרירות האיראנית במרכז לונדון שעובדיה נלקחו כבני ערובה על ידי מחבלים מן "התנועה הדמוקרטית המהפכנית לשחרור עראביסטאן".